cirano
31.07.06, 15:21
Pogoda wczoraj była fajno, zachciało nam sie z żoną wybrać do Gdańska na
Dominikanski Rommel. Jak co roku, standow do pierona, uoglondajoncych jeszcze
wiyncyj.
Kole połednia poszlimy coś zjeś na placu wele stockhauzu - katowni. Tam jes
wielo scyna na ftoryj co poł godziny zmiyniajom sie "wirtuozy". Jusz jak my
tam podłazili, podpadły mi "dzwiynki" ze scyny, jakiś kobiycy zespoł z Mazur
w"narodowych strojach" dawoł koncert. Niy, tego niy szło suchać, kozy i
barany uodwalyłyby ta partia lepij a napewno niy gorzij.
Z jedzyniym poszlimy do stolika, a i zmiynioł sie zespoł, tym razym orkestra
dynto w ilości 20 sztuk z Wybrzeża.
Jake larmo!, wuszt niy chcioł mi wiyncy włazić, wszyske moje plomby zaczyny
same mi sie trzyńść, żonka niy umiała kartofla łyknońć, ludziska jak i my
zdymbieli. Żodno cheba nutka niy trzimała sie raje, i tak bite poł godziny,
uoklaskow prawie tysz niy boło.
W końcu zapowiedzieli zespoł taneczny z Francji - niy powiym - taki doś
przizwoity, a jako koniec zaśpiywali i zatańcowali Francuzy ,"staro polsko"
śpiywka "Szła dziyweczka do laseczka"
Jak zaczli zapowiadać nastympny polski zespoł, uciekalimy stamstond, jo mioł
chyńć na Tyske, i bołech sie, że przi tych jejich nutach kufkom do gymby niy
trefia.
slv_Latn unk pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn